105 



Óhajom teljesült, a miniszter 1870 ápril 27-én engem nevezvén ki az 

 állattári osztály segédjévé 500 frt fizetés és 100 frt lakpénzzel és 

 Dr. Karl jÁNos-t annak segédőrévé 900 frt fizetés és 300 frt lak- 

 pénzzel. Tehát csak négy évi várakozás után lehettem a Múzeum 

 tisztviselője ! 



Az igazgatóság kinevezésemről értesítvén, állásomat május hó 

 15-én foglaltam el, Pulszky távol lévén, csak 19-én esküdhettem fel. 



Öcsém ekkor Pesten előbb ügyvédbojtár, most már ügyvéd volt 

 s irodáját otthon kivánla megnyitni. Engem azonban még megvárt. 

 E nevezetes nap, felesküvésed emlékére, monda, délután menjünk ki 

 a Margitszigetre, melynek most csudájára járnak, mert a Zsigmondy 

 Vilmos által fúrt ártéziforrás derékvastagságra ontja a meleg vizet. 

 Nagy forróság lévén s a pesti időjárást nem ismerve, egészen nyári 

 ruhába öltözötten felöltő nélkül mentem ki. A szigeten ekkor még 

 semmiféle ház sem volt és a hajók is csak óránkint jártak. Alig vol- 

 tunk ott egy jó félóráig, bámulva a csodát, midőn egyszerre csak a 

 budai hegyek mögül sűrű, fekete fellegek törnek elő és csakhamar 

 megered a nagyszemű jéggel vegyes zápor, a levegő lehűl s nincs 

 más menekvésünk, mint meghúzni magunkat a fák alatt. A hajó is 

 késik s mi mindketten bőrig ázunk. vastagabban lévén öltözve, 

 egy nagyobb nátha árán menekült a bajból. De nem úgy én ! A kö- 

 zönség megrohanta a kis hajót s mi kinrekedtünk. A hűvös szélben 

 s a könnyű ruhában a fedélzeten aztán annyira megfáztam, hogy 

 haza térve, rögtön ágyba feküdtem, de alig birtam egyhamar fel- 

 melegedni. Három-négy nap múlva találkoztam főnök'im kedves ne- 

 jével,- ki azt kérdé tőlem : „Mocsáry ! mi baja van magának, hiszen 

 egészen sárga ? Semmi, mondám. Nem vettem ugyanis még ekkor 

 észre, hogy sárgaságban vagyok, de a mit pár nap múlva már na- 

 gyon is jól tudtam, mert esténkint forró láz gyötört. Ekkor eszembe 

 jutott az, hogy az én májam még mindig nem egészséges, az a 

 Félix-fürdőben csak látszólag gyógyult meg. Több mint másfél évig 

 szenvedtem a lázas sárgaságban s az többször is kiújult gyomor- és 

 bélhuruttal összekötve. Frivaldszky Dr. Poor Imre barátjának aján- 

 latára júliusban a koritniczai fürdőbe küldött, majd az 1870 ik év 

 telét Nagyváradon kedves nővérem házánál töltöttem betegen, hon- 

 nan márczius végén visszatérve, két hónapig voltam a városligeti 

 vizgyógyintézetben, onnan járván be a hivatalba, melyből Frivaldszky, 

 szenvedő állapotomat látva, többször hazaküldött. S ámbár öt hétig 

 csupán csak tejjel éltem, mindez mitsem használt, csontig lesová- 

 nyodtam, téliesen öltözve csak 67 fontot nyomtam. Az 187i-ik év 

 augusztus havában aztán kimentem Karlsbadba, majd onnan Fran- 

 zensbadba, melyek áldott vizeinek nyolcz heti használata s itthon a 

 még csaknem ugyanannyi ideig tartó szigorú kúra után teljesen meg- 



